Buriavimo varžybos

Buriavimo varžybos skirstomos į tris pagrindines kategorijas: regatos Olimpinio tipo trasoje, lenktynės vandenyne ir lenktynės su bendru startu. Nors laivai ir trasos skirtingi, visų varžybų tikslas vienas – pirmam pasiekti finišą. Varžybose dalyvauja ir vyrai ir moterys, išskyrus kai kurias Olimpinių žaidynių specifines kategorijas. Lenktynių vandenyne metu vadovaujamasi ne tik varžybų, bet ir tarptautinėmis laivų susidūrimo prevencijos taisyklėmis. Iš viso yra 9 Olimpinės laivų klasės, lenktynės vyksta trikampio pavidalo Olimpinėje trasoje, kurios ilgis nustatomas atsižvelgiant į vandens plotą, kurį galima panaudoti, vyraujančią vėjo kryptį, oro sąlygas ir dalyvių skaičių. Trasa nužymima plūdurais, kuriuos reikia apiplaukti tam tikra tvarka aštriu beidevindu, buku beidevindu ir fordevindu. Atstumai tarp plūdurų priklauso nuo laivų klasės.

Kategorija:Buriavimo varžybos